एनएसजी के आधिकारिक सूत्रों ने बताया कि मौके पर से पांच मोर्टार, 44 जिंदा कारतूस बरामद हुए हैं। इसके अलावा कारतूस के 87 खोखे भी मिले हैं। गौरतलब है कि साल 2000 में लाल किले पर आतंकी हमला हुआ था। इसके बाद से सुरक्षा एजेंसियों को लाल किले पर लगातार आतंकी हमलों की धमकियां मिलती रही हैं। सुरक्षा के लिहाज से भारत के बेहद संवेदनशील ऐतिहासिक धरोहरों में लाल किला की गिनती की जाती है। ऐसे में लाल किले से इतनी मात्रा में कारतूसों और विस्फोटक का मिलना सुरक्षा में बड़ी चूक माना जा रहा है। फिलहाल, सेना, एनएसजी और अन्य सुरक्षा एजेंसियां इसकी जांच में जुटी हैं।